สลด กระบะชนสาววัย 43 รถบัสเหยียบซ้ำอีกครั้ง คนขับอ้างทัศนวิสัยไม่ดี
(ภาพจากกู้ภัยรวมใจปู่อินทร์ นิคมพัฒนา),สาวใหญ่วัย 43 เดินอยู่ริมถนนช่วงเช้ามืดใน จ.ระยอง โชเฟอร์ขับกระบะบอกมองไม่เห็นชนจนล้ม พร้อมอ้างรถบัสขับตามมาเหยียบซ้ำอีกครั้ง ตร.สภ.นิคมพัฒนา ไม่ปักใจเชื่อ เร่งเปิดกล้องวงจรปิดตรวจสอบก่อนแจ้งข้อหา,เมื่อวันที่ 12 ม.ค.60 ร.ต.อ.อรรณพ ผันอากาศ รอง สว.(สอบสวน) สภ.นิคมพัฒนา จ.ระยอง ได้รับแจ้งจากศูนย์รวมใจปู่อินทร์ นิคมพัฒนา ว่ามีเหตุรถยนต์ชนคนเดินเท้าในที่เกิดเหตุพบผู้เสียชีวิต 1 รายที่บริเวณหน้า บริษัท เสถียร สเตนเลสสตีล จำกัด (มหาชน) จึงได้เดินทางไปที่เกิดเหตุ พบศพผู้เสียชีวิต คือ นางทองวัน ดวงไชย อายุ 43 ปี โดยมีนายทองดี ดวงไชย อายุ 24 ปี บุตรชายกอดศพร้องไห้แทบขาดใจ และห่างจากศพพบรถกระบะ ยี่ห้อโตโยต้า รุ่นวีโก้ ทะเบียน บห-228 ระยอง จอดอยู่ริมถนน,นายมงคล กลีบจำปี อายุ 34 ปี คนขับรถกระบะ กล่าวว่า ตนขับรถมาจากทางแยกนิคมพัฒนามุ่งหน้าไปนิคมซอย 13 พอมาถึงที่เกิดเหตุพบหญิงคนดังกล่าวกำลังเดินอยู่ ตนได้ขับรถเฉี่ยวชนจนทำให้หญิงคนดังกล่าวล้มลง เนื่องจากมองไม่เห็นเพราะช่วงเช้ามืด มีหมอก และหลังจากนั้นได้เห็นรถบัสที่ขับตามมาเหยียบหญิงคนดังกล่าวซ้ำอีกครั้ง,ทั้งนี้ เจ้าหน้าที่ตำรวจต้องสอบพยานแวดล้อม และตรวจดูกล้องวงจรปิด ดูสาเหตุอีกครั้ง เบื้องต้นยังไม่ได้แจ้งข้อกล่าวหากับคนขับรถยนต์ ต้องสอบสวนเพิ่มเติมอีกครั้ง.
สาวใหญ่วัย 43 เดินอยู่ริมถนนช่วงเช้ามืดใน จ.ระยอง โชเฟอร์ขับกระบะบอกมองไม่เห็นชนจนล้ม พร้อมอ้างรถบัสขับตามมาเหยียบซ้ำอีกครั้ง ตร.สภ.นิคมพัฒนา ไม่ปักใจเชื่อ เร่งเปิดกล้องวงจรปิดตรวจสอบก่อนแจ้งข้อหา
กระบะชนคนเดินริมถนน,เหยียบศพซ้ำ,อรรณพ ผันอากาศ,สภ.นิคมพัฒนา,ระยอง